Jeta si i dënuar me vdekje
Historia e një njeriu që ende mbart plagët psikologjike të kohës së jetuar si një i dënuar me vdekje
Ekzekutimi në Teksas i një njeriu që mendohet se ishte me aftësi mendore të kufizuara ka sjellë edhe një herë vëmendjen në çështjen e dënimit maksimal në Shtetet e Bashkuara. Afër 1300 njerëz janë ekzekutuar gjatë 36 viteve të fundit, në SHBA. Por gjatë të njëjtës periudhë, më shumë se 130 persona janë shfajësuar, janë liruar për shkak të mungesës së provave, ose janë shpallur të pafajshëm pasi rigjykimit. Kjo është historia e një njeriu që ende mbart plagët psikologjike të kohës gjatë të cilës jetonte si një i dënuar me vdekje. Shujaa Graham jeton një jetë të zakonshme. Aktiviteti i tij i preferuar për të dielën është të çojë nipat e tij tek lumi, ku çonte dhe fëmijët e tij. Por gjatë pjesës më të madhe të jetës së tij, 62 vjeçari Graham ka vuajtur. Ai kaloi njëmbëdhjetë vitet e para të jetës në fushat e pambukut në Luiziana. Gjatë shtatë viteve të tjera, ishte shpesh në institucionet e riedukimit për të mitur. Më pas, në moshën 18 vjeçare, shkoi në burgun e të rriturve, pasi u shpall fajtor për vjedhje dhe u dënua me burgim të përjetshëm. Në burg, ai mësoi të lexojë dhe të shkruajë dhe u pendua për veprimtaritë e tij të mëparshme. Por ishte një kohë kur burgjet ishin të mbipopulluara dhe me trazira. Gjërat shkuan tmerrësisht keq. Zoti Graham më vonë u fajësua për vrasjen e një roje të burgut. Ai u përpoq të provojë pafajësinë e tij për tetë vitet e ardhshme. Por pas përfundimit të gjykimit të tretë, ai u dënua me vdekje. Më në fund, pas një gjykimi të katërt, ai u shpall i pafajshëm për vrasjen - dhe dënimi i tij për grabitje u përmbys gjithashtu. Qysh atëherë - për 35 vjet - misioni i jetës së tij ka qenë rritja e ndërgjegjësimit në lidhje me dënimet e gabuara. Sot, ai nuk duket si dikush që është përballur me një ekzekutim. Por Phyllis, gruaja e tij, thotë se ajo përvojë ende rëndon mbi të. "thotë Shujaa Graham. Zoti Graham është një anëtar aktiv i organizatës "Dëshmitarë të Pafajësisë", e cila lufton për heqjen e plotë të dënimit me vdekje. Vitin e kaluar, 43 të burgosur u ekzekutuan në Shtetet e Bashkuara. Shujaa thotë se ai mund të kishte qenë njëri prej tyre. Dhe ai thotë se nuk ka asnjë ditë që ai të mos kujtojë atë që mund t’i kishte ndodh